open-index/open-wikipedia-markdown huggingface dataset:
Μεσοκώμη Ευρυτανίας

*Για οικισμό με ίδιο όνομα δείτε το λήμμα: [[Μεσοκώμη Σερρών]]*

Η **Μεσοκώμη**, είναι ορεινό χωριό του νομού Ευρυτανίας σε υψόμετρο 830-1000 μέτρων.

## Γεωγραφικά στοιχεία - αξιοθέατα
Η Μεσοκώμη βρίσκεται στα νότια του νομού κοντά στα όρια με την Αιτωλοακαρνανία. Είναι κτισμένη σε απότομη πλαγιά του Παναιτωλικού, ανατολικά από την κορυφή Πλατανάκι (1.777 μ.) ανάμεσα σε έλατα και καστανιές. Απέχει 50 χλμ. Ν. από το Καρπενήσι, 70 χλμ. Α.-ΒΑ. από το Αγρίνιο και 13 χλμ. ΝΔ. από τη Δομνίστα. Η παλιά ονομασία του χωριού ήταν *Τέρνος*. Στην πλατεία υπάρχει η παλαιά εκκλησία της Κοίμησης της Θεοτόκου (του 1911) και ένας υπεραιωνόβιος πλάτανος που οι κάτοικοι ονομάζουν *«ο πλάτανος του Τέρνου»*. Θεωρείται ένα από τα γεροντότερα δέντρα της Ελλάδας, ανήκει στο είδος Ανατολικός Πλάτανος (*Platanos orientalis*) και η ηλικία του υπολογίζεται σε 1.200 χρόνια. Ανάμεσα στον κορμό του υπάρχει πανύψηλο πουρνάρι καθώς και κτίσμα που χρησιμοποιείτο για τις ανάγκες του σχολείου. Προς τα βόρεια του χωριού και την είσοδο σε αυτό, σε απόσταση 15 λεπτά με τα πόδια ανακαλύφθηκε το 1961 σπήλαιο με σταλακτίτες και σταλαγμίτες.

## Διοικητικά στοιχεία
Η μετονομασία του χωριού σε Μεσοκώμη έγινε το 1928. Ως κοινότητα Τέρνου συστάθηκε το 1912 με έδρα τον οικισμό και ανήκε στον νομό Αιτωλοακαρνανίας. Σύμφωνα με το σχέδιο Καλλικράτης, μαζί με Ρυάκι, αποτελούν τη τοπική κοινότητα Μεσοκώμης που ανήκει στη δημοτική ενότητα Δομνίστας του Δήμου Καρπενησίου και σύμφωνα με την απογραφή του 2011, ως κοινότητα έχει πληθυσμό 150 κατοίκους, ενώ ως οικισμός 110.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Κράβαρα
Σημαία του Κέιπ Τάουν

δεξιά|μικρογραφία|175x175εσ|Το Όρος Τέιμπλ έχει χρησιμοποιηθεί ως βάση για τα διάφορα λογότυπα της Πόλης του Κέιπ Τάουν από το 1996.
Η **σημαία του Κέιπ Τάουν** είναι η σημαία που χρησιμοποιείται από τον δήμο της Πόλης του Κέιπ Τάουν. Δεν είναι επίσημα εγγεγραμμένη σημαία, αλλά αποτελείται από το λογότυπο της πόλης που χρησιμοποιείται σε μορφή σημαίας, και από το 1996 έχει αλλάξει κάθε φορά που το λογότυπο της πόλης έχει αλλάξει.

Η πόλη απέκτησε το σημερινό λογότυπο το 2014, και χρησιμοποιείται για την σημαία της πόλης. Αποτελείται από ένα ρόδακα τεσσάρων ομόκεντρων κύκλων, που το καθένα αποτελείται από 6 σιλουέτες του Όρους Τέιμπλ.

Από το 2005 έως το 2014, το λογότυπο αποτελούταν από ένα λευκό περίγραμμα του όρους Τέιμπλ σε φόντο γραμμής βούρτσας ουράνιου τόξου.

Από το 1996 μέχρι το 2005, η σημαία περιείχε μια σιλουέτα του όρους Τέιμπλ. Δημιουργήθηκε από έναν γραφίστα και δεν έχει καταχωρηθεί με το Νοτιοαφρικανικό Γραφείο Εραλδικής. Το σχέδιο αποτελείται από μια στυλιζαρισμένη εικόνα του Όρους Τέιμπλ (και τις γειτονικές κορυφές Κορυφή του Διαβόλου και Κεφάλι του Λιονταριού) σε άσπρο σε μπλε φόντο στο πάνω αριστερό τμήμα και πράσινο στο πάνω δεξιό τμήμα. Κάτω από την εικόνα του όρους Τέιμπλ υπάρχει μια οριζόντια λωρίδα κίτρινου "πινέλου" κάτω από το οποίο υπάρχει ένα κόκκινο τμήμα στο κάτω μέρος της σημαίας.

Πριν από το 1996, η σημαία αποτελείται από το εθνόσημο του Κέιπ Τάουν σε μπλε τομέα.

## Παραπομπές


Κατηγορία:Σημαίες πόλεων της Νότιας Αφρικής
Κατηγορία:Κέιπ Τάουν
Ρουπία Ινδονησίας

μικρογραφία|Ινδονησιακή Ρουπία
Η **ρουπία** (**Rp**) είναι το επίσημο νόμισμα της Ινδονησίας. Εκδίδεται και ελέγχεται από την Τράπεζα της Ινδονησίας. Το όνομα «ρουπία» προέρχεται από την Ινδική λέξη *rupiya* (रुपीया) και αυτό με τη σειρά του από τη Σανσκριτική *rupyakam* (रूप्यकम्; ασήμι). Οι Ινδονήσιοι χρησιμοποιούν ανεπίσημα και τη λέξη "*perak*" ("ασήμι " στα  Ινδονησιακά). Η ρουπία υποδιαιρείται σε 100 *σεν*, αν και ο πληθωρισμός έχει θέσει εκτός ουσιαστικής χρήσης όλες τις υποδιαιρέσεις της ρουπίας σε σεν. 

Η ρουπία εισήχθη το 1946 από Ινδονήσιους εθνικιστές που έλαβαν μέρος στον αγώνα της χώρας για ανεξαρτησία, αντικαθιστώντας το προηγούμενο νόμισμα που αποτελούσε εκδοχή του γκούλντεν των Ολλανδικών Ινδιών και το οποίο είχε εισηχθή στα πλαίσια της Ιαπωνικής κατοχής κατά τον Β' Παγκόσμιο Πόλεμο. Στα πρώτα χρόνια της ύπαρξής της η ρουπία χρησιμοποιούνταν σε συνδυασμό με άλλες νομισματικές μονάδες, συμπεριλαμβανομένης μιας νέας εκδοχής του φιορινιού που είχε εισαχθεί από τους Ολλανδούς. 

Στο παρελθόν τα νησιά Ριάου και το Ινδονησιακό μισό της Νέας Γουινέας είχαν τις δικιές τους παραλλαγές ρουπίας, αλλά από το 1964 και το 1971 αντίστοιχα οι μονάδες αυτές συγχωνεύτηκαν και αντικαταστάθηκαν από την εθνική εκδοχή της ρουπίας.

Κατηγορία:Νομίσματα
Κατηγορία:Οικονομία της Ινδονησίας
Μέθοδος Βόλβιλ

Η **μέθοδος Βόλβιλ** είναι χημική διεργασία βιομηχανικής κλίμακας, η οποία χρησιμοποιείται για τον εξευγενισμό του χρυσού στο υψηλότερο δυνατό επίπεδο καθαρότητας (99,999%), μέσω της εφαρμογής ηλεκτρικής τάσης σε ένα διάλυμα τετραχλωροχρυσικού οξέος. Η μέθοδος αυτή ανακαλύφθηκε το 1874 στο Αμβούργο από τον Αιμίλ Βόλβιλ. Αυτή η ηλεκτροχημική μέθοδος περιλαμβάνει τη χρήση μίας χυτής ράβδου χρυσού, η οποία αποκαλείται συχνά και ράβδος Ντορέ, περιεκτικότητας 95%+ σε χρυσό η οποία αναλαμβάνει τον ρόλο της ανόδου. Χρυσός χαμηλότερης περιεκτικότητας δεν μπορεί να χρησιμοποιηθεί καθώς θα επηρεάσει την αντίδραση, ειδικά αν περιέχει ασήμι, λευκόχρυσο ή κάποιο άλλο ευγενές μέταλλο. Οι κάθοδοι για αυτή την αντίδραση είναι μικρά φύλλα καθαρού χρυσού (24 καρατίων) ή ανοξείδωτο ατσάλι. Με την παροχή ρεύματος στο σύστημα, ο ηλεκτρισμός περνάει μέσα από το διάλυμα του τετραχλωροχρυσικού οξέος. Χρυσός και άλλα μέταλλα διαλύονται στην άνοδο και ταυτόχρονα καθαρός χρυσός (ο οποίος έρχεται από το διάλυμα του τετραχλωροχρυσικού οξέος μέσω ανταλλαγής ιόντων) εναποτίθεται στην κάθοδο (επίσης από καθαρό χρυσό). Όταν η άνοδος διαλυθεί εντελώς η κάθοδος μαζί με τον προσκολλημένο σε αυτήν χρυσό από το διάλυμα αφαιρείται και λιώνεται ή επεξεργάζεται με κάποιον άλλον τρόπο ώστε να είναι κατάλληλη για πώληση. Ο χρυσός που προκύπτει είναι καθαρός κατά 99,999% και ανώτερης ποιότητας από αυτόν που παράγεται από την άλλη κοινή μέθοδο εξευγενισμού, δηλαδή τη μέθοδο Μίλερ, από την οποία παράγεται χρυσός με καθαρότητα 99,995%.

Η μέθοδος Βόλβιλ είναι απαραίτητη για την παραγωγή καθαρού χρυσού σε μεγάλη κλίμακα, ο οποίος έχει πολλές εφαρμογές κυρίως στον χώρο των ηλεκτρονικών συσκευών. Ωστόσο επειδή στις περισσότερες περιπτώσεις δεν είναι αναγκαία η χρήση χρυσού τόσο υψηλής καθαρότητας, ο χρυσός συνήθως εξευγενίζεται με την μέθοδο Μίλερ, η οποία είναι πιο εύκολη, πιο απλή, πιο φτηνή, πιο γρήγορη και δεν απαιτεί τη παραγωγή μεγάλων ποσοτήτων τετραχλωροχρυσικού οξέος, κάτι που μπορεί να οδηγήσει σε περισσότερα προβλήματα. 

## Δείτε επίσης
*Κατεργασία του χρυσού
*Βασιλικόν ύδωρ

## Παραπομπές


Κατηγορία:Χημικές διεργασίες
Κατηγορία:Μεταλλουργία
Κατηγορία:Χρυσός
Κατηγορία:Ηλεκτροχημεία
Εσωχώρια Ευρυτανίας

Τα **Εσωχώρια** είναι ορεινό χωριό στον νομό Ευρυτανίας σε υψόμετρο 660 μέτρων, το οποίο βρίσκεται στα νοτιοδυτικά του νομού και απέχει 47 χλμ. νοτιοδυτικά από το Καρπενήσι. Ως κοινότητα συστάθηκε το 1912 με έδρα τον οικισμό και ανήκε στον νομό Αιτωλοακαρνανίας. Σύμφωνα με το σχέδιο Καλλικράτης, μαζί με τα Ισώματα αποτελούν τη τοπική κοινότητα Εσωχωρίων που ανήκει στη δημοτική ενότητα Προυσού του Δήμου Καρπενησίου και σύμφωνα με την απογραφή του 2011 ως κοινότητα έχει 56 μόνιμους κατοίκους, ενώ ως οικισμός 41.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Προυσού
Ισώματα Ευρυτανίας

*Για οικισμό με το ίδιο όνομα δείτε το λήμμα [[Ισώματα Σάμου]]*

Τα **Ισώματα** είναι ορεινό χωριό στον νομό Ευρυτανίας σε υψόμετρο 620 μέτρων, το οποίο βρίσκεται στα νοτιοδυτικά του νομού και τις βορειοδυτικές απολήξεις της Χελιδώνας. Απέχει 45 χλμ. ΝΔ. από το Καρπενήσι και 56 χλμ. ΒΔ. από το Αγρίνιο. Ως οικισμός αναγνωρίστηκε το 1940 και προσαρτήθηκε στην τότε κοινότητα Εσωχωρίων που ανήκε στον νομό Αιτωλοακαρνανίας. Σύμφωνα με το σχέδιο Καλλικράτης, μαζί με τα Εσωχώρια αποτελούν τη τοπική κοινότητα Εσωχωρίων που ανήκει στη δημοτική ενότητα Προυσού του Δήμου Καρπενησίου και σύμφωνα με την απογραφή του 2011 έχει πληθυσμό 15 κατοίκους.

## Σημείωση
Στον νομό Ευρυτανίας υπάρχει και ένας άλλος εγκαταλειμμένος οικισμός με το όνομα **Ισώματα** ή **Ισιώματα,** ο οποίος βρίσκεται στα δυτικά του νομού και δίπλα στη τεχνητή λίμνη των Κρεμαστών. Απέχει 33 χλμ. Δ.-ΝΔ. από το Καρπενήσι και 7 χλμ. ΒΔ. από τα Φιδάκια.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Προυσού
Νικολάς Κολάσο

Ο **Νικολάς Κολάσο** είναι Αργεντινός ποδοσφαιριστής που αγωνίζεται ως ακραίος μέσος για την αργεντίνικη Τίγρε έχοντας παραχωρηθεί ως δανεικός από την Μπόκα Τζόυνιορς.

## Καριέρα
Από την ηλικία των 9 ετών ο Κολάσο είναι μέλος της Μπόκα Τζούνιορς κάνοντας το ντεμπούτο του με την πρώτη ομάδα στις 4 Ιουλίου 2009. Τον Ιανουάριο του 2010 σκόραρε το πρώτο του γκολ με την ανδρική ομάδα της Μπόκα. Τον Ιανουάριο του 2011 σκόραρε το πρώτο του γκολ στο ντέρμπι του Μπουένος Άιρες με αντίπαλο τη Ρίβερ Πλέιτ. Σταδιακά απέκτησε θέση βασικού στην ομάδα.

### Δανεισμοί
Το 2013 δόθηκε δανεικός στην Ολ Μπόις. Στο τέλος της σεζόν επέστρεψε στη Μπόκα όπου εμείνε για 3 χρόνια μέχρι το δανεισμό του στη Μέλμπουρν Σίτι μέχρι το τελος της σεζόν 2016-2017. Τη σεζόν 2017-2018 δόθηκε δανεικός στην Χιμνάσια Λα Πλάτα, η οποία όμως δεν μπορούσε να καλύψει το συμβόλαιο του και για την επόμενη χρονιά, κι έτσι ο Άρης απέκτησε με την μορφή δανεισμού τον παίχτη στις 16 Ιουλίου του 2018. Στις 24 Ιανουαρίου του 2019 ο Κολάσο αποχώρησε από τον Άρη και δόθηκε ως δανεικός στην αργεντίνικη Τίγρε.

## Παραπομπές


Κατηγορία:Αργεντινοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπόκα Τζούνιορς
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κλουμπ Ατλέτικο Ολ Μπόις
Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα
Κατηγορία:Ποδοσφαιριστές Μέλμπουρν Σίτι ΦΚ
Κατηγορία:Ποδοσφαιριστές Κλουμπ Ατλέτικο Τίγρε
Ανίστε

Το **Ανίστε** () είναι φρούριο στη Σερβία. Βρίσκεται ανατολικά από τη συμβολή του ποταμού Λγιγκ στον Κολουμπάρα. Σήμερα, μόνο ένα μικρό υπόγειο εντός του φρουρίου εξακολουθεί να επιβιώνει μέχρι σήμερα.Βρίσκεται στον αστικό δήμο του Λαζάρεβατς.

## Δείτε επίσης
* Κατάλογος οχυρώσεων στη Σερβία

## Παραπομπές


Κατηγορία:Φρούρια στη Σερβία
Τιούρι

μικρογραφία|275x275εσ|Άποψη του σιδηροδρομικού σταθμού του Τιούρι
Το **Τιούρι** (, ) είναι πόλη στην Επαρχία Γιέρβα στην Εσθονία με πληθυσμό 5.133 κατοίκους το 2025. Είναι το διοικητικό κέντρο της ενορίας Τιούρι. Από το 2000, το Τιούρι είναι γνωστό ως η "ανοιξιάτικη πρωτεύουσα" της Εσθονίας.

## Ιστορικό χρονολόγιο
* 1347: Το Τιούρι αναφέρεται για πρώτη φορά στα ιστορικά αρχεία με το όνομα Τούργκελ.
* 1687: Ίδρυση του πρώτου σχολείου στην πόλη.
* 1900: Η σιδηροδρομική κυκλοφορία (Βίλγιαντι–Τάλιν, Τιούρι–Πάιντε) ξεκίνησε.
* 1917: Το Τιούρι λαμβάνει τα δικαιώματα πόλης αγοράς.
* 1924: Το πρώτο σχολείο μέσης εκπαίδευσης στο Τιούρι ξεκίνησε τη λειτουργία του – το Κηπευτικό Γυμνάσιο του Τιούρι.
* 1926: Το Τιούρι λαμβάνει δικαιώματα πόλης.
* 1937: Ανεγέρθηκε ένας ραδιοφωνικός ιστός ύψους 197 μέτρων. Ο ιστός ανατινάχθηκε από σοβιετικές δυνάμεις το 1941
* 1950-1959: Το Τιούρι ήταν έδρα της κομητείας Τιούρι.
* 1995: Άνοιγμα του μουσείου του Τιούρι.
* 1997: Το Κολλέγιο Τιούρι του Πανεπιστημίου του Τάρτου για την επιστήμη των περιβαλλοντικών μελετών ξεκίνησε τη λειτουργία του.
* 2000: Το Τιούρι κηρύχθηκε Ανοιξιάτικη Πρωτεύουσα της Εσθονίας από τον Μαρτ Λάαρ, πρωθυπουργός της Εσθονίας
* 2005: Το Τιούρι έγινε το διοικητικό κέντρο της νεοσύστατης ενορίας Τιούρι.

## Κλίμα



## Αξιοθέατα

### Εκκλησία του Τιούρι
Η Εκκλησία του Τιούρι, αρχικά αφιερωμένη στον Άγιο Μαρτίνο, είναι μια καλοδιατηρημένη μεσαιωνική εκκλησία με τυπική μορφή για την κεντρική Εσθονία. Η κατασκευή της εκκλησίας ξεκίνησε πιθανότατα στα τέλη του 13ου αιώνα και ολοκληρώθηκε στις αρχές του 14ου αιώνα. Αυτή διατηρεί μεγάλο μέρος της μεσαιωνικής ματιάς, συμπεριλαμβανομένων των σκαλιστών πέτρινων λεπτομερειών όπως οι κονσόλες, με τη μορφή ανθρώπινων κεφαλιών. Άλλες αξιοσημείωτες λεπτομέρειες στο εσωτερικό του περιλαμβάνουν τον αναγεννησιακό άμβωνα, ένας Μπαρόκ επαναπίνακας (από τον Κριστιάν Άκερμαν) και ένα βωμό ζωγραφικής από τον Α. Πέζολντ από το 1856.

## Διεθνείς σχέσεις

### Αδελφοποιημένες πόλεις
Το Τιούρι είναι μέλος του Douzelage, μια μοναδική αδελφοποίηση πόλεων 28 πόλεων σε όλη την Ευρωπαϊκή Ένωση. Αυτή η ενεργή αδελφοποίηση πόλεων ξεκίνησε το 1991 και υπάρχουν τακτικές εκδηλώσεις, όπως μια αγορά με προϊόντα από κάθε μια από τις άλλες χώρες και φεστιβάλ.

; Άλλες αδελφοποιήσεις

## Δείτε επίσης

* ΓΚ Γιάνβιξ Τιούρι

## Παραπομπές


Κατηγορία:Πόλεις της Εσθονίας
Σημαία της Πρετόρια

[δεξιά|μικρογραφία|300x300εσ|Η [σημαία της πόλης της Πρετόρια στη Νότια Αφρική.]]
Η **σημαία της Πρετόρια** είναι η σημαία που αντιπροσωπεύει την πόλη της Πρετόρια, την πρωτεύουσα της Νότιας Αφρικής. Η σημαία είναι απλή στο σχεδιασμό, καθώς έχει μόνο δύο χρώματα, το κόκκινο και κίτρινο. Το κόκκινο βρίσκεται στο πάνω μισό, ενώ το κίτρινο βρίσκεται στο κάτω μέρος. Αυτά τα χρώματα είναι τα επίσημα χρώματα της πόλης, που προέρχονται από το εθνόσημο της πόλης.

## Δείτε επίσης

* Σημαία των Κανάντα, μια παρόμοια οριζόντια δίχρωμη σημαία με το κόκκινο και το κίτρινο αντεστραμμένα

## Εξωτερικοί σύνδεσμοι

* Ιστοσελίδα με πληροφορίες για τη σημαία

Κατηγορία:Σημαίες πόλεων της Νότιας Αφρικής
Ιτιά Ευρυτανίας

Η **Ιτιά** είναι οικισμός στον νομό Ευρυτανίας που βρίσκεται βόρεια και πολύ κοντά στο Καρπενήσι απέχοντας από αυτό περίπου 3 χλμ.. Βρίσκεται στην αρχή της επαρχιακής οδού Καρπενησίου - Βελουχιού και χιονοδρομικού κέντρου Τυμφρηστού. Στην πραγματικότητα πρόκειται για ξενοδοχείο και 3-4 ακόμα σπίτια που στα δυτικά τους περνάει ο Καρπενησιώτης ποταμός. Ως οικισμός αναγνωρίστηκε το 1991 και προσαρτήθηκε στον δήμο Καρπενησίου. Σύμφωνα με το σχέδιο Καλλικράτης μαζί με το το Καρπενήσι, το Βελούχι, την Καλλιθέα και τους Γοριανάδες αποτελούν τη δημοτική κοινότητα Καρπενησίου που ανήκει στη δημοτική ενότητα Καρπενησίου του Δήμου Καρπενησίου και σύμφωνα με την απογραφή του 2011 έχει ως μόνιμο πληθυσμό 2 κατοίκους.

## Δείτε επίσης
*Ιτέα Ευρυτανίας, που βρίσκεται στο δήμο Αγράφων

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Λόρδος Γκράνβιλ Σόμερσετ

Ο **Λόρδος Γκράνβιλ Σόμερσετ** (27 Δεκεμβρίου 1792 - 23 Φεβρουαρίου 1848) Βρετανός πολιτικός με το κόμμα των Τόρις ήταν δεύτερος γιος του Χένρι Σόμερσετ, 6ου δούκα του Μπωφόρ και της Λαίδης Σοφίας Λέβισον-Γκάγουερ (1771–1854), κόρης του Γκρανβίλ Λέβισον-Γκάγουερ, 1ου μαρκησίου του Στάφορντ. Ο Χένρι Σόμερσετ, 7ος δούκας του Μπωφόρ ήταν ο μεγαλύτερος αδελφός του, εκπαιδεύτηκε στην εκκλησία του Ιησού στην Οξφόρδη.
 
Διατήρησε τα αξιώματα του υπό τον Σερ Ρόμπερ Πίλ (1788 - 1850) σαν *1ος Απεσταλμένος των Δασών* (1834 - 1835) και σαν Καγκελάριος του δουκάτου του Λάνκαστερ (1841 - 1846). Ο Σόμερσετ έγινε βουλευτής στο Μονμουθσάιρ (20 Μαΐου 1816) και κράτησε το αξίωμα μέχρι τον θάνατο του. Διορίστηκε λόρδος του θησαυροφυλακίου υπό τον λόρδο του Λίβερπουλ (1820) και υπηρέτησε τον Σερ Ρόμπερ Πίλ σαν *1ος Απεσταλμένος των Δασών* (1834 - 1835) και σαν Καγκελάριος του δουκάτου του Λάνκαστερ (1841 - 1846). Το 1834 ορκίστηκε στο βασιλικό Συμβούλιο.
Στην ιδιωτική του ζωή ήταν μέλος του *"Κάρλτον Κλαμπ"*.

## Οικογένεια

Με την σύζυγο του Έμιλυ, κόρη του Ρόμπερτ Σμιθ, 1ου βαρόνου του Κάρινγκτον (1822) απέκτησε :

*Γκρανβίλ Ρόβερτ Χένρι Σόμερσετ (7 Ιανουαρίου 1824 - 3 Μαρτίου 1881), παντρεύτηκε την Έμμα Φιλαδέλφεια κόρη του Σερ Τζώρτζ Ντάσγουντ, 4ου βαρονέτου
*Έμιλυ Αικατερίνη Άννα Σόμερσετ (29 Ιανουαρίου 1826 - 15 Ιουνίου 1908), παντρεύτηκε (10 Μαΐου 1859) τον Σερ Χένρι Ϊσφορντ Σάνφορντ χωρίς να αποκτήσει παιδιά
*Κωνσταντία Ενριέττα Σοφία Λουίζα (1827 - 1 Σεπτεμβρίου 1893), παντρεύτηκε τον Ρόουλαντ Σμιθ (20 Αυγούστου 1857)
*Λέβεσον Έλιον Χένρι Σόμερσετ (29 Αυγούστου 1829 - 7 Φεβρουαρίου 1900), παντρεύτηκε την Έφαχ κόρη του Ρίτσαρντ Τόμας Ρόουλει
*Ράγκλαν Τζωρτζ Χένρι Σόμερσετ (17 Δεκεμβρίου 1831 - 2 Σεπτεμβρίου 1924)

Πέθανε τον Φεβρουάριο του 1848 σε ηλικία 55 ετών και τάφηκε στο Κενσάλ Γκρίην κοιμητήριο στο Λονδίνο.

## Παραπομπές
 		


## Πηγές

*Margaret Escott, ‘Somerset, Lord Granville Charles Henry (1792–1848)’, 
*Paths of Glory. Friends of Kensal Green Cemetery. 1997

## Εξωτερικοί σύνδεσμοι
*Λόρδος Γκράνβιλ Σόμερσετ 
*Λόρδος Γκράνβιλ Σόμερσετ
*Η Βουλή των Κοινοτήτων
*Λόρδος Γκράνβιλ Σόμερσετ 
*Λόρδος Γκράνβιλ Σόμερσετ 

Κατηγορία:Οίκος του Μπωφόρ
Γλώσσα Κονομάλα

Η **Κονομάλα **είναι Ωκεάνια γλώσσα που ομιλείται στη Νέα Ιρλανδία στην Παπούα Νέα Γουινέα. Μεγάλο μέρος των ομιλητών της γλώσσας έχει μετατοπιστεί στη Σιαρ-Λακ. Πιο συγκεκριμένα είναι αυστρονησιακή γλώσσα και ανήκει στον Μαλαιο-Πολυνησιακό κλάδο. Η γλώσσα έχει δύο διαλέκτους, τις Λακέτ και Κονομάλα.

## Παραπομπές


Κ
Γλώσσα Ναλίκ

Η **γλώσσα Ναλίκ**, επίσης γνωστή ως Λαξουντουμάου, ομιλείται από 5.000 ή περίπου άτομα, βασιζόμενη σε 17 χωριά στην επαρχία Καβιένγκ στην Νέα Ιρλανδία της Παπούα Νέας Γουινέας. Είναι Αυστρονησιακή γλώσσα με δομή προτάσεων υποκείμενο-ρήμα-αντικείμενο.

Η Λαξουντουμάου, που ομιλείται στο χωριό Λακουντουμάου, μπορεί να είναι μεταβατική διάλεκτος προς την Κάρα ή ξεχωριστή γλώσσα.

## Παραπομπές


## Βιβλιογραφία

* 

Ν
Γλώσσα Μαντάρα

Η **Μαντάρα**, επίσης γνωστή ως **Ταμπάρ**, είναι Αυστρονησιακή γλώσσα που ομιλείται στην ομάδα νήσων Ταμπάρ στην Επαρχία Νέας Ιρλανδίας στην Παπούα Νέα Γουινέα. Έχουν εντοπιστεί τρεις διάλεκτοι, οι Σιμπέρι, Τατάου και Ταμπάρ, τα οποία αντιστοιχούν στα τρία κύρια νησιά της ομάδας.
Πρόσφατα, μια γραπτή μορφή των Μαντάρα έχει δημιουργηθεί από Κορεάτη ιεραπόστολο. Μέχρι στιγμής, περίπου 3.000 άτομα είναι εγγράμματοι σε αυτή τη μορφή της Μαντάρα και έχει δημοσιευτεί μια Βίβλος στη γλώσσα.

## Παραπομπές


Μ
Πρόγραμμα Φοίνικας

μικρογραφία|Το ραδιοτηλεσκόπιο Παρκς. Η επιφάνεια συλλογής του τηλεσκοπίου είναι ένα παραβολοειδές διαμέτρου 64 μέτρων (ο δίσκος).
Το **Πρόγραμμα Φοίνικας** (αγγλικά: Project Phoenix) ήταν ένα πρόγραμμα του Ινστιτούτου ΣΕΤΙ (Έρευνα για εξωγήινη νοημοσύνη): Σε αυτή την περίπτωση η αναζήτηση της εξωγήινης νοημοσύνης, έγινε αναλύοντας μοτίβα σε ραδιοσήματα. Το Πρόγραμμα Φοίνικας είχε ανεξάρτητη χρηματοδότηση από το Ινστιτούτο ΣΕΤΙ που εδρεύει στη Καλιφόρνια των ΗΠΑ.
## Ιστορία
Το Πρόγραμμα Φοίνικας ξεκίνησε τις εργασίες του το Φεβρουάριο του 1995 με το Ραδιοτηλεσκόπιο Παρκς που βρίσκεται στη Νέα Νότια Ουαλία, της Αυστραλίας, που είναι και το μεγαλύτερο τηλεσκόπιο στο Νότιο Ημισφαίριο. Μεταξύ Σεπτεμβρίου 1996 και Απριλίου 1998, το πρόγραμμα χρησιμοποίησε το Εθνικό Αστεροσκοπείο Ραδιόαστρονομίας στο Γκρην Μπανκ, της Δυτικής Βιρτζίνια, στις Ηνωμένες Πολιτείες της Αμερικής. 
## Η Έρευνα
Αντί να προσπαθεί να σαρώσει ολόκληρο τον ουρανό για τα μηνύματα, το πρόγραμμα επικεντρώθηκε σε κοντινά συστήματα που είναι παρόμοια με τα δικά μας. Οι στόχοι του Προγράμματος Φοίνικας περιελάμβαναν περίπου 800 αστέρια σε μια σειρά 200 έτη φωτός. Το προγράμμα αναζήτησε για τα ραδιοφωνικά σήματα τόσο στενά όσο 1 Ηz μεταξύ 1.000 και 3.000 ΜΗz: σε ένα μεγάλο εύρος ζώνης σε  σύγκριση με τις περισσότερες αναζητήσεις του Προγράμματος ΣΕΤΙ. Τον Μάρτιο του 2004 το πρόγραμμα ανακοίνωσε ότι μετά τον έλεγχο των 800 αστεριών στον κατάλογό του, δεν είχε βρει καμία απόδειξη εξωγήινων σημάτων. 
Ο Επικεφαλής του Προγράμματος Φοίνικας Πίτερ Μπάκους παρατήρησε ότι μάλλον «ζούμε σε μια ήσυχη γειτονιά», όπως χαρακτηριστικά είπε. 
## Εξωτερικοί σύνδεσμοι
* Το Πρόγραμμα Φοίνικας στο SETI Institute
* Πρόγραμμα  Φοίνικας στο Παρατήρητηριο Jodrell Bank

Κατηγορία:Έρευνες για εξωγήινη νοημοσύνη
Άνταμ Τζέμιλι

Ο **Άνταμ Αχμέντ Τζέμιλι** (Περσικά: آدام جمیلی, γενν. 6 Οκτωβρίου 1993) είναι Βρετανός αθλητής του στίβου που διακρίνεται στα σπριντ. Παράλληλα ασχολείται και με το ποδόσφαιρο. Ήταν ο πρωταθλητής Ευρώπης 2014 στα 200 μέτρα και στα 4x100 μέτρα. Είναι ο χρυσός παγκόσμιος πρωταθλητής 2017 στα 4x100 μέτρα, μαζί με την ομάδα της Μεγάλης Βρετανίας.

## Καριέρα
Ο Τζέμιλι είναι Ιρανικής και Μαροκινής καταγωγής. Το πλήρες όνομά του είναι Άνταμ Αχμέντ Τζέμιλι. Γεννήθηκε στις 6 Οκτωβρίου 1993 στο Λονδίνο.

Είναι παγκόσμιος πρωταθλητής στα 4x100 μέτρα σκυταλοδρομία το 2017. Έχει κατακτήσει 4 χρυσά σε Ευρωπαϊκά Πρωταθλήματα.

## Παραπομπές


Κατηγορία:Βρετανοί αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Τζέμιλι
Κατηγορία:Αθλητές του στίβου στους Θερινούς Ολυμπιακούς Αγώνες 2020
JSON

Στην πληροφορική, **JavaScript Object Notation** ή **JSON** είναι ένα ανοικτό μορφότυπο το οποίο χρησιμοποιεί κείμενο, που μπορεί να διαβαστεί από τον άνθρωπο, για τη μετάδοση αντικειμένων δεδομένων που αποτελούνται από  ζεύγη χαρακτηριστικών-τιμών και τύπου δεδομένων συστοιχιών (ή οποιασδήποτε άλλης σειριοποίησιμης τιμής). Πρόκειται για ένα πολύ κοινό μορφότυπο δεδομένων που χρησιμοποιείται για την ασύγχρονη επικοινωνία περιήγηση-διακομιστή, συμπεριλαμβανομένης της αντικατάστασης για XML σε μερικά συστήματα τύπου AJAX.

## Παραπομπές

## Εξωτερικοί σύνδεσμοι

* 

Κατηγορία:Γλώσσες σήμανσης-μορφοποίησης
Ασπρόπυργος Ευρυτανίας

Ο **Ασπρόπυργος** είναι ορεινό χωριό του Νομού Ευρυτανίας. Αποτελεί έδρα ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στον Δήμο Καρπενησίου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Προυσού ως έδρα του ομώνυμου πρώην δημοτικού διαμερίσματος.

## Τοποθεσία
Το χωριό βρίσκεται στο νότιο τμήμα της Ευρυτανίας, όντας χτισμένο σε υψόμετρο περίπου 825 έως 940 μέτρων, και εγγύς του βρίσκονται τα χωριά Βελωτά, Βρυσούλα και Παρηγόρης, απέχοντας από αυτά 3,5 χλμ., 3,5 χλμ. και 6 χλμ. αντίστοιχα. Απέχει από το Καρπενήσι 38 χλμ. και 66,5 χλμ. από το Αγρίνιο ενώ η Ιερά Μονή Προυσού απέχει οδικώς 14 χλμ.

## Ονομασία
Το χωριό ονομαζόταν Ανδράνοβα μέχρι το 1928, όταν με το ΦΕΚ 81Α της 14/05/1928 μετονομάστηκε σε Φεγγόβρυση, ομοίως και η τότε Κοινότητα. Η ονομασία Φεγγόβρυση διατηρήθηκε τόσο για τον οικισμό όσο και για την τότε κοινότητα μόλις για τέσσερις μήνες, όταν με το ΦΕΚ 193Α της 20/09/1928 μετονομάστηκε σε Ασπρόπυργος.

## Τοπική κοινότητα
Η τοπική κοινότητα Ασπροπύργου είναι χαρακτηρισμένη ως αγροτικός ορεινός οικισμός, με έκταση 11,830χμ² (2011). Περιλαμβάνει και τους οικισμούς Βρυσούλα και Παρηγόρης.
### Πληθυσμός
Η δημογραφική εξέλιξη του οικισμού είναι η εξής:

(σε παρένθεση ο πληθυσμός της τοπικής κοινότητας)

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ασπρόπυργου Ευρυτανίας. eetaa.gr. Ανακτήθηκε: 19/08/2018.
* Ε.Ε.Τ.Α.Α. - Διοικητικές μεταβολές Κοινότητας Ασπρόπυργου Ευρυτανίας. eetaa.gr. Ανακτήθηκε: 19/08/2018.

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Προυσού
Σαρκίνη Ευρυτανίας

Η **Σαρκίνη** είναι μικρός ορεινός οικισμός του Νομού Ευρυτανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στον Δήμο Καρπενησίου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Προυσού ως έδρα του ομώνυμου πρώην δημοτικού διαμερίσματος. Σύμφωνα με το σχέδιο Καλλικράτης, μαζί με τη Πτελέα, αποτελούν τη τοπική κοινότητα Σαρκίνης.

Μέχρι την 16/10/1940 ονομαζόταν «Σαρκίνι», όταν η ονομασία του διορθώθηκε σε Σαρκίνη, ομοίως και της τότε Κοινότητας.

## Τοποθεσία
Το χωριό βρίσκεται στο νότιο τμήμα της Ευρυτανίας, σε περιοχή νότια-νοτιοανατολικά της Λίμνης Κρεμαστών, όντας χτισμένο σε υψόμετρο περίπου 402 έως 449 μέτρων, και εγγύς του βρίσκονται τα χωριά Αμπέλια, Ασπρόπυργος, Βελωτά, Βρυσούλα, Μυλωναίικα, Πτελέα και Τσέρκοβα, απέχοντας από αυτά 4,5 χλμ., 9 χλμ., 6 χλμ., 9 χλμ., 2,5 χλμ., 10,5 χλμ. και 9 χλμ. αντίστοιχα. Απέχει από το Καρπενήσι 46,5 χλμ., ή 40,5 χλμ. μέσω χωματόδρομου, και 65,5 χλμ. από το Αγρίνιο ενώ η Ιερά Μονή Προυσού απέχει οδικώς 22,5 χλμ.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Εξωτερικοί σύνδεσμοι

* Ε.Ε.Τ.Α.Α. - Διοικητικές μεταβολές Σαρκίνης Ευρυτανίας. eetaa.gr. Ανακτήθηκε: 19/08/2018.
* Ε.Ε.Τ.Α.Α. - Διοικητικές μεταβολές Κοινότητας Σαρκίνης Ευρυτανίας. eetaa.gr. Ανακτήθηκε: 19/08/2018.

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Προυσού
Χάριετ Στιούαρτ, κόμισσα του Γκαλογουέι

Η **Χάριετ Στιούαρτ, κόμισσα του Γκαλογουέι** (18 Αυγούστου 1811 - 25 Μαΐου 1885), σύζυγος του Ράντολφ Στιούαρτ, 9ου κόμη του Γκαλογουέι ήταν κόρη του Χένρι Σόμερσετ, 6ου δούκα του Μπωφόρ και της Λαίδης Σοφίας Λέβισον-Γκάγουερ (1771–1854), κόρης του Γκρανβίλ Λέβισον-Γκάγουερ, 1ου μαρκησίου του Στάφορντ. Παντρεύτηκε τον μελλοντικό κόμη στις 9 Αυγούστου 1833, ο Ράντολφ ήταν 11 χρόνια μεγαλύτερος της και κληρονόμησε την κομητεία την επόμενη χρονιά, μαζί του απέκτησε :

*Λαίδη Έλεν Λευκή Στιούαρτ (1834 - 1903) που παντρεύτηκε τον Γουόλτερ Κλίφορντ Μέλλορ.
*Άλαν Στιούαρτ, 10ος κόμης του Γκαλογουέι (1835 - 1901), παντρεύτηκε την Λαίδη Μαρία Αραμπέλλα Άρθουρ Γκασκόιν - Σεσίλ.
*Ράντολφ Χένρι Στιούαρτ, 11ος κόμης του Γκαλογουέι (1836 - 1920), παντρεύτηκε την Άμι Μαρία Παουλίνα Κλιφ.
*Αλεξάντερ Στιούαρτ (1838 - 1896), παντρεύτηκε την Αδέλα Μαρία Λόντερ.
*Λαίδη Έμμα Τζωρτζιάνα Στιούαρτ (1840 - 1869), παντρεύτηκε τον Ουίλμπραχαμ Φρειδερίκο Τολματχ, 2ο βαρόνο του Τολματχ.
*Λαίδη Μαρία Λουίζα Στιούαρτ (1842 - 1899), παντρεύτηκε τον Τσάρλς Έντουαρντ Στέφεν Κουκ
*Λαίδη Τζέιν Καρλόττα Στιούαρτ (1844 - 1897), παντρεύτηκε τον Χένρι Άντονι Σπέντινγκ
*Λαίδη Έμιλυ Οκταβία Στιούαρτ (1847 - 1929), παντρεύτηκε τον Φραγκίσκο Άλγκερνον Τζέιμς Στιούαρτ
*Λαίδη Ενριέττα Καρολίνα Στιούαρτ (1850 - 1930), παντρεύτηκε τον Άλγκερνον Τέρνορ
*Λαίδη Ισαβέλλα Μαώ Στιούαρτ (1852 - 1927), άγαμη
*ΦιτζΡόι Σόμερσετ Κιθ Στιούαρτ (1858 - 1914), παντρεύτηκε την Ελισάβετ Λουίζα Ρότζερς

Την περίοδο του γάμου τους έγιναν σημαντικά πράγματα στην έδρα της οικογένειας τον Οίκο του Γκαλογουέι, ο Ουίλιαμ Μπέρν (1789 - 1870) εργάστηκε σκληρά για πολλές αλλαγές όπως πρόσθετα πατώματα σε τμήματα της κατασκευής.
Ο κόμης πέθανε (1873) και τον διαδέχθηκε ο μεγαλύτερος γιος του Άλαν Στιούαρτ, 10ος κόμης του Γκαλογουέι και αυτόν με την σειρά του ο δεύτερος αδελφός του Ράντολφ. Η κόμισσα πέθανε στο σπίτι της στην πλατεία του Άιτον στο Λονδίνο (1885) σε ηλικία 74 ετών.

## Παραπομπές
 		


## Πηγές

*James Balfour Paul (1907). The Scots Peerage: Founded on Wood's Edition of Sir Robert Douglas's Peerage of Scotland; Containing an Historical and Genealogical Account of the Nobility of that Kingdom
*Mosley, Charles, editor. Burke's Peerage, Baronetage & Knightage, 107th edition, 3 volumes. Wilmington, Delaware, U.S.A.: Burke's Peerage (Genealogical Books) Ltd, 2003.

## Εξωτερικοί σύνδεσμοι
*Η Οικία του Γκαλογουέι

Κατηγορία:Οίκος του Μπωφόρ
Άγιος Νικόλαος Κιμώλου

*Για οικισμούς με το ίδιο όνομα δείτε το λήμμα: [[Άγιος Νικόλαος (ελληνικά τοπωνύμια)]]*

Ο **Άγιος Νικόλαος** είναι μικρός παράλιος οικισμός στο ανατολικό τμήμα της Κιμώλου. Βρίσκεται δεξιά από τον παραλιακό δρόμο  Χωριού - Πρασσών, λίγο μετά τη διασταύρωση για την Γούπα και τον Καρρά. Το όνομά του προήλθε από το εκκλησάκι του Αγίου Νικολάου που υπάρχει εκεί. Διαθέτει μικρή αμμουδερή παραλία και ήταν από παλιά ψαράδικο λιμανάκι.

## Διοίκηση και πληθυσμός
Ως οικισμός αναγνωρίστηκε για πρώτη φορά το 1981 και προσαρτήθηκε στην τότε κοινότητα Κιμώλου. Σύμφωνα με το Πρόγραμμα Καλλικράτης, υπάγεται στο Δήμο Κιμώλου και σύμφωνα με την απογραφή του 2011 έχει μόνιμο πληθυσμό 2 κατοίκους.
## Πληθυσμός

## Εξωτερικοί σύνδεσμοι
* Χάρτης της Κιμώλου από τον ιστότοπο του Δήμου Κιμώλου

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Χωριά της Κιμώλου
Κατηγορία:Δήμος Κιμώλου
Κατηγορία:Χωριά της περιφερειακής ενότητας Μήλου
Πράσσα Κιμώλου

Τα **Πράσα **ή **Πράσσα** είναι μικρός παράλιος οικισμός στο ανατολικό τμήμα της Κιμώλου. Βρίσκεται βορειοανατολικά από το Χωριό, την πρωτεύουσα και κύριο οικισμό του νησιού σε απόσταση περίπου 5 χλμ. Η παραλία τους, που οι κάτοικοι αναφέρουν ως *"Άσπρη παραλία"*, είναι αμμουδερή με χαρακτηριστικό άσπρο χρώμα εξ΄ αιτίας των πετρωμάτων της κιμωλίας στα οποία το νησί οφείλει το όνομά της. Η παραλία έχει μικρή έκταση, περίπου 200 μέτρα και οριοθετείται από λόφους με μπετονίτη. Πάνω της είναι τα παλιά ορυχεία περλίτη, στην άκρη της υπάρχουν αρμιρίκια και η θάλασσα της έχει γαλαζοπράσινα νερά. Απέναντι από τον οικισμό βρίσκεται η ακατοίκητη νησίδα Πρασονήσι ενώ στον κάβο του Αγίου Γεωργίου υπάρχουν θαλάσσιες σπηλιές στις οποίες βρίσκει καταφύγιο η Μεσογειακή φώκια (*Monachus monachus*).

## Διοίκηση και πληθυσμός
Ως οικισμός αναγνωρίστηκε για πρώτη φορά το 1971 και προσαρτήθηκε στην τότε κοινότητα Κιμώλου. Σύμφωνα με το Πρόγραμμα Καλλικράτης, υπάγεται στο Δήμο Κιμώλου και σύμφωνα με την απογραφή του 2011 έχει μόνιμο πληθυσμό 13 κατοίκους.

## Εξωτερικοί σύνδεσμοι
* Χάρτης της Κιμώλου από τον ιστότοπο του Δήμου Κιμώλου
*Κίμωλος – Πράσσα από τον ιστότοπο http://hellas-beach.gr

## Παραπομπές


Κατηγορία:Χωριά της Κιμώλου
Κατηγορία:Δήμος Κιμώλου
Κατηγορία:Χωριά της περιφερειακής ενότητας Μήλου
Σίσιτσι (Κότορ)

Το **Σίσιτσι** (σερβικά κυριλλικά: ) είναι χωριό στα νοτιοδυτικά του Μαυροβουνίου, εντός του Δήμου του Κότορ.

## Δημογραφία

### Ιστορική εξέλιξη του πληθυσμού

### Ηλικιακή πυραμίδα (2003)

### Κατανομή του πληθυσμού ανά εθνότητα

## Παραπομπές


Κατηγορία:Χωριά του Μαυροβουνίου
Κατηγορία:Οικισμοί του Κότορ
Έβα Γκονθάλεθ (συγγραφέας)

Η **Έβα Γκονθάλεθ Φερνάντεθ **(17 Ιανουαρίου 1918 – 25 Απριλίου 2007) ήταν συγγραφέας στη Λεονέζικη γλώσσα που γεννήθηκε στο Παλάσιος ντελ Σιλ (Επαρχία Λεόν, Ισπανία) το 1918 και πέθανε στη Λεόν το 2007. Έχει έναν ειδικό δρόμο στη Λεόν από την συμβολή της στην λογοτεχνία στα Λεονέζικα.

Έγραψε τα παρακάτω έργα:

* Poesías ya cuentus na nuesa tsingua (1980).
* Bitsarón. Cousas pa nenos y pa grandes na nuesa tsingua (1981).
* Xentiquina (1983).
* Xeitus: poesías ya cuentus (1985).
* Branas d'antanu ya xente d'anguanu: poesías ya cuentus (1990) επαναεπεξεργάστηκε (2003)

Εξέδωσε τα εξής συλλογικά βιβλία:

* Cuentos de Lleón (1996)
* Cuentos del Sil (2006)
* El Dialecto Leonés, edición conmemorativa (2006)

## Δείτε επίσης

* Λεονέζικη γλώσσα
* Κατάλογος συγγραφέων στη λεονέζικη γλώσσα
* Βασίλειο του Λεόν
* Κουέντος ντελ Σιλ

## Παραπομπές


## Εξωτερικοί σύνδεσμοι

* Asociación Berciana en defensa de la Llingua Llïonesa El Toralín (in Leonese language)
* Asociación Cultural de la Llingua Llïonesa El Fueyu (in Leonese language and English)
* del Sil Cuentos del Sil (in Leonese language)
* Top Level Domain for Leonese Language (in Leonese language and several more)

Κατηγορία:Ισπανοί συγγραφείς στα λεονέζικα
Κούλπανγκ

Το **Κούλπανγκ **(꿀빵) επίσης γνωστό ως **ψωμί με μέλι**, είναι κολλώδες, γλυκό ψωμί γεμισμένο με ζαχαρούχα πάστα κόκκινων φασολιών. Τα απαλότερα και πιο αφράτα παρασκευάζονται στο Γκοτζέ της επαρχίας Γκιόνγκσανγκναμ-ντο στη Νότια Κορέα,γνωστά ως Γκότζε-κούλπανγκ, μια τοπική σπεσιαλιτέ. Σε μια γειτονική πόλη που ονομάζεται Τζίντζου, το τραγανιστό *Τζίντζου-κο*πωλείται ως μια τοπική σπεσιαλιτέ.

## Ιστορία
Το Κούλπανγκ πρωτοπαράχθηκε και πωλήθηκε στην 1963 από τον Τζονγκ Ουόνσοκ σε μια στάση μπροστά από το σπίτι του στο Χάνγκναμ-ντονγκ στο Τονγκιόνγκ. Στις αρχές της δεκαετίας του 1960, όταν η μεταπολεμική εξαθλίωση ήταν σοβαρή, το ψωμί παρασκευαζόταν με αναλογισμένο αλεύρι σίτου.

## Προετοιμασία
Το Κοσκινισμένο αλεύρι ζυμώνεται με τα αυγά σε μορφή ζύμης. Η ζύμη στη συνέχεια ελάσσεται σε μικρές μπάλες και γεμίζεται με ζαχαρούχα πάστα κόκκινων φασολιών, τηγανισμένα σε φυτικό λάδι, και έπειτα ντυμένα με σιρόπι και σπόρους ψημένου σουσαμιού.

## Ποικιλίες
Οι γεμίσεις για το Τόνγκγιονγκ-κούλπανγκ εκτός από τη χαρακτηριστική κόκκινη πάστα φασολιών περιλαμβάνουν γλυκοπατάτες, καστανιές, γιούτζα και πράσινο τσάι.

## Γκαλερί

Αρχείο:Tongyeongsi 20141125 33 Kkulppang.jpg|Το Γκότζε-κούλπανγκ πωλείται σε ένα κατάστημα
Αρχείο:Tongyeong-kkulppang.jpg|Ένα πακέτο Γκότζε-κούλπανγκ
Αρχείο:Tongyeong-kkulppang 3.jpg|Γκότζε-κούλπανγκ γεμάτο με κόκκινα φασόλια


## Παραπομπές

Κατηγορία:Κορεάτικη κουζίνα
Κισσού Κάμπος Ρεθύμνου

Ο **Κισσού Κάμπος** (γνωστός και ως **Παράγκα**) είναι οικισμός της Κοινότητας Κισσού του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 ο πληθυσμός της ανέρχεται στους 100 κατοίκους.

## Γενικά και ιστορικά στοιχεία
Ως οικισμός, ο Κισσού Κάμπος είναι σχετικά πρόσφατος, καθώς δημιουργήθηκε στις αρχές της δεκαετίας του 1930, όταν ανεγέρθηκαν στην περιοχή δύο μικρές ξύλινες κατασκευές που λειτούργησαν ως καταστήματα (καφενείο, μπακάλικο και ταβέρνα). Γύρω στο 1935, μετά την καταστροφή των συγκεκριμένων κατασκευών από πυρκαγιά, ξεκίνησε στον ίδιο χώρο η ανέγερση μόνιμων κατοικιών και τα επόμενα χρόνια (με αποκορύφωμα τη δεκαετία του 1950) εγκαταστάθηκαν στην περιοχή κάτοικοι από γειτονικά χωριά όπως ο Κισσός και το Κεντροχώρι.

Το 1951 πραγματοποιήθηκε η επίσημη αναγνώριση του Κισσού Κάμπου ως οικισμού της κοινότητας Κισσού της επαρχίας Αγίου Βασιλείου. Η υδροδότηση του χωριού πραγματοποιήθηκε το 1964 χάρη σε δωρεά και ακολούθησαν η ηλεκτροδότηση κατά το 1976 και η πραγματοποίηση τηλεφωνικής σύνδεσης το 1985. Το 1997 υπήχθη στον καποδιστριακό δήμο Λάμπης, ενώ από το 2011 ανήκει στον δήμο Αγίου Βασιλείου. Η κεντρική εκκλησία του οικισμού είναι αφιερωμένη στον Άγιο Βασίλειο.

## Απογραφές πληθυσμού

## Παραπομπές


## Βιβλιογραφία

* Γιώργη Ν. Τσιγδινού, *Μνημεία, ιστορία, παράδοση Κισσού Αγ. Βασιλείου*, έκδοση Κοινωνικού Εκπολιτιστικού Συλλόγου Κισσανών «Το Άγιο Πνεύμα», Ρέθυμνο 1986.

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
IMVU

Η **IMVU Inc.** (ή και το **imvu**) είναι διαδικτυακό μετασύμπαν και ιστοσελίδα. Η IMVU ιδρύθηκε το 2004 και αρχικά υποστηρίχθηκε από τους επενδυτές επιχειρηματικών κεφαλαίων Menlo Ventures, Allegis Capital, Bridgescale Partners και Best Buy Capital. Τα μέλη του IMVU χρησιμοποιούν 3D άβαταρ για να συναντήσουν καινούρια άτομα, να συνομιλήσουν, να δημιουργήσουν και να παίξουν παιχνίδια. Το IMVU είχε πάνω από τέσσερις εκατομμύριους ενεργούς χρήστες το 2014. Ο αριθμός ενεργών παικτών είναι άγνωστος και σήμερα ο ιστότοπος έχει τον μεγαλύτερο κατάλογο εικονικών αγαθών με περισσότερα από 30 εκατομμύρια στοιχεία. Η επιχείρηση βρισκόταν προηγουμένως στο Μάουντεν Βιου (αγγλ.: Mountain View) της Καλιφόρνιας. Είναι επίσης γνωστή ως μία από τους κορυφαίους ασκούντες της προσέγγισης λιτής νεοφυούς επιχείρησης.

Το όνομα της εταιρείας δεν είναι ούτε αρκτικόλεξο ούτε αρχικισμός. Ο συνιδρυτής της IMVU, ο Έρικ Ρις, περιέγραψε την τυχαία διαδικασία με την οποία η εταιρεία απέκτησε το χωρίς νόημα όνομά της και δήλωσε ότι «Δεν είναι ακρωνύμιο· δεν σημαίνει τίποτα».

## Αποκτήσεις
Τον Ιανουάριο του 2015, η IMVU απέκτησε το FurAffinity, μια γκαλερί του furry fandom. Σύμφωνα με τον αποκτημένο ιστότοπο, αυτή η απόκτηση ήταν «η φυσική και λογική απόφαση για την επίσημη συναίνεση αυτών των παρόμοιων και συχνά ήδη συνδεδεμένων κοινοτήτων».

## Παραπομπές


Κατηγορία:Καλιφόρνια
Χένρι Σόμερσετ, 9ος δούκας του Μπωφόρ

Ο **Χένρι Σόμερσετ, 9ος δούκας του Μπωφόρ** (19 Μαΐου 1847 - 24 Νοεμβρίου 1924) Βρετανός ευγενής, κόμης του Γκλάμοργκαν (1853), μαρκήσιος του Γούστερ (1853 - 1899) και 9ος Δούκας του Μπωφόρ ήταν μεγαλύτερος γιος του Χένρι Σόμερσετ, 8ου δούκα του Μπωφόρ και της Λαίδης Τζωρτζιάνας Καρλόττας Κάρζον κόρης του Ρίτσαρντ Κάρζον - Χάου, 1ου κόμη του Χάου. Εκπαιδεύτηκε στο Πανεπιστήμιο του Ίτον (1860 - 1864). Ο Μπωφόρ έγινε σαλπιστής στους Βασιλικούς Ιππικούς Φρουρούς (1865) και προήχθη σε Καπετάνιο (1869), υπηρέτησε την Βασίλισσα Βικτώρια ως βοηθός και ως Υψηλός Στιούαρτ του Μπρίστολ (1899). Διορίστηκε αναπληρωτής Υπολοχαγός για το Μπρέκνοκσαιρ (8 Ιανουαρίου 1900) και έγινε αναπληρωτής φύλακας στο *κάστρο του Ράγκλαν*. Κέρδισε την θέση του επίτιμου Συνταγματάρχη των Βασιλικών Ουσάρων του Γκλόστερσαιρ. Διορίστηκε *Δικαστής της ειρήνης* και αναπληρωτής Υπολοχαγός για το Γκλόστερσαιρ και το Μονμουθσάιρ.

## Οικογένεια

Ο Χένρι Σόμερσετ παντρεύτηκε (9 Οκτωβρίου 1895) την Λουίζα Έμιλυ Χάρφορντ (1864 – 1945) χήρα ενός Ολλανδού ευγενούς με την οποία απέκτησε :

*Λαίδη Λευκή Λιννί Σόμερσετ (1897 - 1968), παντρεύτηκε σε πρώτο γάμο τον Τζων Έλιοτ, 6ο κόμη του Σαιν Τζερμάν (11 Ιουνίου 1890 - 31 Μαρτίου 1922) που πέθανε σε ιππικό ατύχημα σε ηλικία 31 έτους, άφησαν δυο κόρες. Παντρεύτηκε σε δεύτερο γάμο (15 Ιουλίου 1924) τον Σερ Φραγκίσκο Βαλεντίνο Σκωτ Ντάνγκλας (14 Φεβρουαρίου 1898 - 12 Ιουνίου 1930) που πέθανε και εκείνος σε κολυμβητικό ατύχημα. Απέκτησαν έναν γιο που πέθανε πριν από τον 10ο δούκα και οι απόγονοι του ήταν οι μοναδικοί απόγονοι του 9ου δούκα που επέζησαν. Ο εγγονός της Λαίδης Λευκής Δαυίδ Τζων Σάιφρεντ - Ερμπέρ, 19ος βαρόνος του Έρμπερ απέκτησε την βαρονία του Έρμπερ.
*Λαίδη Νταιάνα Ματθίλδη Νίνα Σόμερσετ (12 Σεπτεμβρίου 1898 - 6 Μαίου 1935), παντρεύτηκε (19 Σεπτεμβρίου 1925) τον Καπετάνιο Λίντσεϊ Σεντέν (1881 - 1971) χωρίς να αποκτήσουν παιδιά.
*Χένρι Σόμερσετ, 10ος δούκας του Μπωφόρ (4 Απριλίου 1900 - 5 Φεβρουαρίου 1984), παντρεύτηκε την πριγκίπισσα Μαρία του Τεκ αλλά δεν απέκτησε παιδιά και τον διαδέχθηκε ο Δαυίδ Σόμερσετ, 11ος δούκας του Μπωφόρ εγγονός του πρώτου ξαδέλφου του Χένρι Καρόλου Σόμερς Αυγούστου Σόμερσετ.

Ο Χένρι Σόμερσετ πέθανε σε ηλικία 77 ετών (1924) στον *Οίκο του Μπάντμιντον* στο Γκλόστερσαιρ, τάφηκε στην εκκλησία του Αγίου Μιχαήλ και όλων των Αρχαγγέλων στο Μπάντμιντον.

## Παραπομπές
 		


## Εξωτερικοί σύνδεσμοι

*Διοικητής πτέρυγας Μίκυ Όγκντεν
*Γενεαλογικό δέντρο Μπωφόρ
*Σέρ Χένρι Σόμερσετ

Κατηγορία:Δούκες του Μπωφόρ
Κατηγορία:Οίκος του Μπωφόρ
J Balvin

Ο **Χοσέ Άλβαρο Οσόριο Μπαλβίν** (ισπαν. *José Álvaro Osorio Balvín*, γενν. 7 Μαΐου 1985), ευρέως γνωστός με το καλλιτεχνικό ψευδώνυμο **J Balvin**, είναι Κολομβιανός τραγουδιστής της ρεγκετόν μουσικής. 

Μεγάλες επιτυχίες-σταθμοί στην καριέρα του είναι τα κομμάτια: "Say My Name", "Tranquila", "Ay Vamos", "Ginza", "I Can't Get Enough", "Machika", "Mi Gente", "Bum Bum Tam Tam", "Con Altura", "Hey Ma" και "I like it".

Έχει πειραματιστεί με διάφορα είδη πέρα από τη reggaeton, όπως electronica, house, EDM, trap και R&B. Έχει συνεργαστεί με καλλιτέχνες όπως Pharrell Williams, Major Lazer, Sean Paul, Justin Bieber, Beyonce, Liam Payne, Camila Cabello, Cardi B, Daddy Yankee, Ozuna, Maluma, Maroon 5, Ariana Grande, Nicky Jam, Becky G, Σελίνα Γκόμεζ, Bebe Rexha και πολλούς άλλους. Ακόμα και στις συνεργασίες του με αγγλόφωνους καλλιτέχνες, τραγουδάει μόνο στη μητρική του γλώσσα, την ισπανική, με αποτέλεσμα να θεωρείται ένας από τους σημαντικότερους εκπροσώπους της σύγχρονης ισπανόφωνης μουσικής παγκοσμίως.

Στην Ελλάδα έγινε γνωστός το 2014, όταν ερμήνευσε το τραγούδι "Tranquila" στα Mad Video Music Awards με την Ελένη Φουρέιρα.

## Δισκογραφία
### Studio albums
* Real (2009)
* La Familia (2013)
* Energía (2016)
* Vibras (2018)
* Colores (2020)
*Jose (2021)

### Τραγούδια

## Περιοδείες
* La Familia Tour (2015)
*Energía Tour (2016–2018)
*Vibras World Tour (2018)
*Arcoíris Tour (2019)

## Παραπομπές


## Εξωτερικοί σύνδεσμοι
* 

Κατηγορία:Κολομβιανοί τραγουδιστές
Κατηγορία:Ποπ μουσικοί
Άγιος Ευστάθιος Κιμώλου

Ο **Άγιος Ευστάθιος** ή **Αϊ-Φτάθης** ή **Πυργί** είναι νησίδα του Αιγαίου ανάμεσα στη Μήλο, Κίμωλο και Πολύαιγο των Κυκλάδων με υψόμετρο 10 μέτρα. Βρίσκεται πιο κοντά προς στη Κίμωλο, απέναντι από το λιμάνι του νησιού τη Ψάθη και στα νότια του υπάρχει μια ακόμη νησίδα, ο Άγιος Γεώργιος. Το όνομά του προέρχεται από το εκκλησάκι του Αγίου Ευσταθίου (ή Αϊ-Φτάθη) που υπάρχει πάνω στη νησίδα και χτίστηκε το 1919 στη θέση παλαιότερου ναού. Υπάρχει ακόμα ένας φάρος που κατασκευάστηκε το 1893 με ύψος πύργου 7 μέτρων και εστιακό ύψος 26 μέτρων που εξυπηρετεί τη ναυσιπλοΐα στο θαλάσσιο στενό μεταξύ Κιμώλου και Πολυαίγου ή αλλιώς «στενό Πυργί» . Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμο Κιμώλου.
 
## Παραπομπές


Κατηγορία:Βραχονησίδες της Κιμώλου
Κατηγορία:Δήμος Κιμώλου
Άγιος Γεώργιος Κιμώλου

Ο **Άγιος Γεώργιος** είναι νησίδα του Αιγαίου ανάμεσα στη Μήλο, Κίμωλο και Πολύαιγο των Κυκλάδων την οποία οι αρχαίοι Έλληνες ονόμαζαν Οτήρια. Βρίσκεται στα νότια μιας άλλης νησίδας, του Αγίου Ευσταθίου και είναι ιδιοκτησία της οικογένειας πλοιοκτητών Βεντούρη από τη Κίμωλο. Το όνομά της προέρχεται από την εκκλησία του Αγίου Γεωργίου που βρίσκεται πάνω της και πρόκειται για το ναό που έχει απομείνει από παλιά  μικρή μονή (μονύδριο) που είχε ιδρυθεί πριν το 1700. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμο Κιμώλου.
 
## Παραπομπές


Κατηγορία:Βραχονησίδες της Κιμώλου
Κατηγορία:Δήμος Κιμώλου
Μπρέζα (Κόλασιν)

Η **Μπρέζα** (σερβικά κυριλλικά: ) είναι χωριό στο κέντρο του Μαυροβουνίου, εντός του Δήμου του Κόλασιν.

## Δημογραφία

### Ιστορική εξέλιξη του πληθυσμού

### Ηλικιακή πυραμίδα (2003)

### Κατανομή του πληθυσμού ανά εθνότητα

## Παραπομπές


Κατηγορία:Χωριά του Μαυροβουνίου
Κατηγορία:Οικισμοί του Κόλασιν
Γκέιρ Γκίγκγια

Ο **Γκέιρ Γκίγκγια** (ισλανδικά: Geir Gígja) ήταν Ισλανδός αθλητής του στίβου ο οποίος ειδικευόταν στους δρόμους ταχύτητας, μεσαίων και μεγάλων αποστάσεων.

Γεννήθηκε το 1907 και ήταν αθλητής στίβου της ΚΡ Ρέικιαβικ. Το 1927 συμμετείχε στο Πρώτο Ισλανδικό Πρωτάθλημα Στίβου που διεξήχθη στο Ρέικιαβικ, κερδίζοντας το χρυσό μετάλλιο στα 800 μέτα (2:07.0), στα 1500 μέτρα (4:32.5) και στα 5000 μέτρα (18:05.5), επιδόσεις που καταγράφηκαν ως τα πρώτα ρεκόρ πρωταθλήματος. Στο ίδιο πρωτάθλημα τερμάτησε στην τρίτη θέση στα 400 μέτρα με επίδοση 55.2.

Στο Πρωτάθλημα του 1928 στο Ρέικιαβικ, κατέκτησε το χρυσό μετάλλιο στα 1500 μέτρα (4:24.2) και στα 5000 μέτρα (16:57.8). Με τις επιδόσεις του αυτές βελτίωσε τα ρεκόρ πρωταθλήματος και στα δύο αγωνίσματα.

## Επιτεύγματα

## Παραπομπές


## Εξωτερικοί σύνδεσμοι
*Γκέιρ Γκίγκγια *afrek.fri.is*, Ανακτήθηκε 20 Αυγούστου 2018

Κατηγορία:Ισλανδοί αθλητές του στίβου
Σόβζνακ

Τα **Σοβζνάκ** () είναι γραμμάτια που εκδόθηκαν στη Σοβιετική Ρωσία το 1919 και χρησιμοποιήθηκαν κατά τη διάρκεια του 1919-1924. Το όνομα είναι συντομογραφία της έκφρασης «Σοβέτσκιε ζνάκι» (Советские знаки, Σοβιετικά νομίσματα), η οποία με τη σειρά της ήταν συντομογραφία του επίσημου όρου (советские казначейские знаки, расчётные знаки РСФСР, денежные знаки РСФСР (СССР)), που χρησιμοποιήθηκε κατά τη διάρκεια διαφορετικών περιόδων. Ήταν το ντε φάκτο νόμισμα. Ο όρος «νόμισμα» ήταν ένας ευφημισμός για το «χρήμα», αφού ο κομμουνισμός υποτιθόταν ότι θα καταργήσει τα χρήματα, και τα σοβζνάκ θεωρήθηκαν ότι θα είναι προσωρινό, μεταβατικό μέσο.

## Δείτε επίσης
* Τσερβόνετς#Σοβιετική Ένωση

Κατηγορία:Οικονομία της Ρωσίας
Κατηγορία:Οικονομία της Σοβιετικής Ένωσης
Κατηγορία:Ιστορικά νομίσματα
Εισιτήριο λύκου (Ρωσία)

Το **Εισιτήριο λύκου** είναι κυριολεκτική μετάφραση της ρωσικής φράσης  (βόλτσι μπιλιέτ), μια έκφραση της καθομιλουμένης γλώσσας για να υποδηλώσει μια έκδοση ενός εγγράφου με περιοριστικές ρήτρες, σε σύγκριση με το πλήρες έγγραφο. Μεταφορικά, η φράση παραμένει σε χρήση σε πολλές από τις χώρες του πρώην κομμουνιστικού μπλοκ, συνήθως για να υποδηλώσει κάθε είδους εγγράφου που επηρεάζει αρνητικά την καριέρα ενός ατόμου.

Αρχικά η φράση χρησιμοποιήθηκε στην Αυτοκρατορική Ρωσία για να υποδηλώσει ένα έγγραφο που εκδίδεται αντί του εσωτερικού διαβατηρίου σε πρόσωπα που λάμβαναν εξάμηνη αναβολή κατόργκα ή εξορία για την επίλυση προσωπικών υποθέσεων. Αργότερα, συμβόλιζε το περιορισμένο πιστοποιητικό για την ολοκλήρωση των σπουδών. Σε αντίθεση με ένα κανονικό πτυχίο, απλώς δήλωνε ότι οι μελέτες ολοκληρώθηκαν, αλλά ο μαθητής δεν είχε το δικαίωμα να δώσει εξετάσεις για λόγους ελλιπούς μελέτης ή ανάρμοστης συμπεριφοράς.

Το εισιτήριο ήταν σοβαρό εμπόδιο για την καριέρα ενός ατόμου. Ακόμα αργότερα η φράση εφαρμοζόταν σε ένα έγγραφο που εκδιδόταν αντί του εσωτερικού διαβατηρίου σε πρόσωπα που αποφυλακίζονταν ("πιστοποιητικό αποφυλάκισης"). Συνήθως αυτό το είδος του εγγράφου περιόριζε τα δικαιώματα του πολίτη σε σχέση με τον τόπο κατοικίας (κανόνας 101ου χιλιομέτρου), το επάγγελμα, και ούτω καθεξής.

## Δείτε επίσης

* Κανόνας του 101ου χιλιομέτρου

Κατηγορία:Έγγραφα
Κατηγορία:Ανθρώπινα δικαιώματα
Κατηγορία:Ρωσική Αυτοκρατορία
Κατηγορία:Αργκό
101ο χιλιόμετρο

Η φράση **101ο χιλιόμετρο** (101-й километр, *sto pervyy kilometr*) είναι μια κοινή ονομασία για το νόμο που περιόριζε την ελευθερία κυκλοφορίας στην Σοβιετική Ένωση. Η φράση επινοήθηκε μετά τους Ολυμπιακούς Αγώνες της Μόσχας το 1980, όταν όλα τα "ανεπιθύμητα στοιχεία" (πόρνες, αλκοολικοί, κλπ.) απομακρύνθηκαν βίαια πέρα από το ανατολικό όριο της Περιφέρειας Μόσχας, το οποίο βρίσκεται 101 χλμ. από τη Μόσχα.

## Πρακτική
Κατά τη διάρκεια της Σοβιετικής εποχής, εγκληματίες και άλλοι ανεπιθύμητοι, συμπεριλαμβανομένων των υποτιθέμενων αποκατεστημένων πολιτικών κρατουμένων που επέστρεφαν από τα Γκουλάγκ, συχνά εξορίζονταν από τα αστικά κέντρα όπως η Μόσχα. Έγινε εν μέρει για να κρατήσει τα ανεπιθύμητα στοιχεία μακριά από αλλοδαπούς, οι οποίοι συνήθως περιορίζονταν σε περιοχές εντός 25&nbsp;χιλιομέτρων από τα κέντρα της πόλης.

Τα δικαιώματα ενός κρατούμενου να κυκλοφορεί ελεύθερα εντός της χώρας μετά την απελευθέρωση από μια φυλακή θα ήταν κλειστά για μεγάλο χρονικό διάστημα. Αντί των τακτικών εγγράφων, οι κρατούμενοι θα λάμβαναν ένα προσωρινό υποκατάστατο, ένα εισιτήριο λύκου (), που θα τους καταδίκαζε σε εσωτερική εξορία χωρίς το δικαίωμα να εγκατασταθούν εγγύτερα από 100 χιλιόμετρα σε μεγάλα αστικά κέντρα, όπου θα πρέπει να τους αρνηθεί η άδεια παραμονής (*προπίσκα*).

Στη σύγχρονη Ρωσία, αυτός ο περιορισμός των 100 χιλιομέτρων καταργήθηκε, αν και μια έκδοση της προπίσκα εξακολουθεί να παραμένει και η έκφραση χρησιμοποιείται σε ένα πλαίσιο παρόμοιο με αυτό της ερημιάς. Το πολιτιστικό χάσμα της γραμμής των 100 χιλιομέτρων εξακολουθεί να υπάρχει στη Ρωσία σε κάποιο βαθμό.

## Δείτε επίσης

* Λισένετς
* Κατοικιακή διαχώριση
* Εισιτήριο λύκου (Ρωσία)

## Παραπομπές


Κατηγορία:Ιστορία των ανθρωπίνων δικαιωμάτων
Κατηγορία:Δίκαιο της Σοβιετικής Ένωσης